《寿榕湾祁君七十一》
明代·梁文瑞

绿阴临水一湾流，君住榕湾最上头。棹月访来人意好，齐云养上鹤翎修。

出游鱼听琴声雅，消遣棋敲树影稠。却有济时千载策，传家世业是春秋。

作者简介：梁文瑞，字岐凤，号双池。东莞人。明武宗正德二年（一五〇七）举人，历福安县、常州府训导，郁林州学正，擢福建顺昌知县、陕西延安府同知。传附见民国《东莞县志》卷五七《梁文重传》。